kardosdrur/scandi-wiki huggingface dataset:
Katemeshi

Katemeshi (糅飯, blandet ris, sjældent: 糧飯, næringsris) er en gruppe af japanske risretter.

I Taishou-perioden (1912-1926) var ris forholdsmæssig dyr, og det var derfor knap nok muligt at spise den rent, men derimod oftest blandet med grøntsager eller korn. I begyndelsen af Showa-perioden (1926-1989) var rene, kogte hvide ris tilsvarende luksusmad, der var forbeholdt festdage. Til daglig blandede man først og fremmest byg (mugi-meshi eller haku-meshi, bygris) eller bygkorn (hikiwarii, retten hed wari-meshi) med risen i forskelligt omfang. Der blev dog også benyttet hirse til risen (kibi-meshi), idet Almindelig Hirse blev foretrukket, mens risblandingen med Japanhirse blev anset for at være de fattiges ret, da den blev betragtet som uanseelig, og fordi risene ikke klæbede så godt. Hirse, der blev aflejret i toppen under kogningen, blev taget med til markarbejde. Risen nede i gryden var mest for børnene. Andre ingredienser var f.eks. kartofler, sødekartofler eller tørrede radiseblade (hiba). Daikon-meshi (radiseris) blev spist om vinteren i mangel af andre ingredienser men skal have været uappetitlig.

Noter 

Mad fra Japan
Risretter
Gemserod

Gemserod (Doronicum pardalianches) - også kaldet hjertebladet gemserod - er en plante i kurvblomst-familien. I Danmark er arten temmelig sjælden, men den findes af og til som sluttede bevoksninger i skove og parker.

Beskrivelse 
Gemserod er en flerårig, urteagtig plante (en staude) med opret vækst. Stænglen er håret, og den bærer forneden spredtstillede blade med lang stilk, mens de øverste blade er ustilkede. Bladenes overside er lysegrøn og stivhåret, mens undersiden er grågrøn og tæt håret. Blomstringen foregår i april-maj, hvor man finder blomsterne som endestillede, skiveformede kurve med gule enkeltblomster i både skive og rand. Den bægerlignende kurvbund er lysegrøn og håret. Frugterne er nødder med et hårlignende fnokvedhæng.

Rodnettet består af vandrette udløbere med trævlede rødder.

Planterne bliver lidt over 50 cm høje.

Hjemsted 
Denne art af gemserod foretrækker halvskyggede voksesteder med en jordbund, som er neutral og nogenlunde rig på næring. Arten anses for at være indført og forvildet tidligt. I dag er den hjemmehørende i Danmark, men stadig ret sjælden.Den kan findes i skov og krat, i grøfter og på vejrabatter og langs læhegn, åbredder og kyster. Desuden ses den ofte i nærheden af bebyggelser.

På arealerne mellem det tidligere Kysthospital på Refnæs og ned mod Kalundborg Fjord blev der gennemført en fredning i 1988. Pleje og vedligeholdelse påhviler Kalundborg Kommune. Her blev de forårsblomstrende planter registreret i 2016-17, og her fandtes arten voksende i skoven nord for hovedbygningen sammen med bl.a. gul anemone, himmelblå skilla, hulrodet lærkespore, hvid anemone, liden lærkespore, pinselilje, påskelilje, russisk skilla og spansk klokkeskilla.

Galleri

Kilder og eksterne henvisninger 

Kurvblomst-familien
Gæstebud

Et gæstebud er en ældre betegnelse for et stort selskab, hvor der drikkes og spises. Det kan være et højtideligt gilde eller festlig sammenkomst, hvor det fælles måltid er omdrejningspunktet. Ordet skyldes oprindelig, at en person blev sendt ud med bud om indbydelse. En kendt fortælling over dette tema er Babettes gæstebud af Karen Blixen.

Referencer 

Festdage
Mad og drikke
Traditioner
Kazunoko

Kazunoko (数の子) er en japansk specialitet af rogn fra sild. Rognen kommer hovedsageligt fra Alaska og Canada fra fangede sild. I  Japan høstes de desuden fra kombualger, hvor sildene gyder.

Der findes to tilberedningsformer. Det ene er hoshi-kazunoko, hvor rognen vaskes og tørres. Den anden er shio-kazunoko, hvor rognen vaskes og derefter saltes. Ofre marineres der desuden med sojasovs, dashi, sake og mirin. Kazunoko spises traditionelt med katsuobushi (tunfiskestykker) og sojasovs. Den krydres også ofte med sovs eller dyppes i en miso-dip. Kazunoko bruges også til nigiri-og chirashi-sushi.

I nogle japanske husholdninger spises kazunoko kun som en specialitet til nytår. Kanjiene i navnet kan bogstaveligt læses som "mange børn" og symboliseret derved ønsket om mange børn i det nye år.

Eksterne henvisninger 

Fiskeretter
Mad fra Japan
Philotis

Philotis, også kendt som Tutula, var ifølge en romersk legende en slavepige (ancilla), hvis plan resulterede i en afgørende sejr for romerne over latinerne i det sene fjerde århundrede f.Kr.

Svækket af den galliske invasion af Rom år 390 f.Kr. havde romerne lidt et svidende nederlag til fidenerne, som krævede, at romerne overdrog deres koner og jomfrudøtre som gidsler for at sikre en fred. Plutarch beretter i sin fortælling om Romulus (ca. 75 e.Kr.), at Philotis tilbød, at hun og andre slavepiger udgav sig for at være de romerske familiers koner og døtre og at overlevere sig selv til de fjendtlige latinere.

Efter det romerske senat gik med til planen, klædte kvinderne sig i elegant tøj, udsmykkede sig med gyldne smykker og besøgte så fjendens lejr. Der forførte de latinerne til larmende festligheder og drikkeri. Da latinerne var faldet i søvn, stjal Philotis og de andre slavepiger fjendens sværd. Philotis klatrede op i et figentræ (caprificus) med en fakkel gemt i sin kappe, og svingede så med den for at signalere til romerne. Romerne invaderede derefter latinernes lejr og dræbte dem i deres søvn. Kvinderne blev belønnet med friheden og en medgift.

Se også 
 Sagnet om Blenda

Referencer 

Personer fra Romerriget
Kinako

Kinako (きな粉, sojabønnemel) er et udbredt produkt i det japanske køkken.

Det bleggule sojabønnemel fremstilles ved at sojabønner ristes, skrælles og males. Aromaen sammenlignes ofte med jordnøddesmør. Kinako bruges for det meste som krydderi til søde sager, f.eks. mochi. Den kan også drikkes rørt i mælk eller sojadrik.

Eksterne henvisninger 

Mad fra Japan
Michael Robak

Michael Robak (født 1969) er en dansk journalist og forfatter. Uddannet fra Danmarks Journalisthøjskole i 1996. Han har arbejdet på TV 2 Danmark fra 1998 til 2015. Han har været reporter, redaktør og redaktionschef.

I efteråret 2014 udkom Michael Robak med romanen "Hele byen ved det" på Gyldendal.
I februar 2016 startede han som vært på Go' Morgen Danmark.

Journalister fra Danmark
Kapitalakkumulation

Akkumulation af kapital danner grundlaget for det økonomiske system kaldet kapitalisme, hvor økonomisk aktivitet drejer sig om investering for at realisere en finansiel profit. I denne sammenhæng defineres kapital som penge eller et financielt aktiv der investeres med det formål at lave og ophobe (akkumulere) endnu flere penge, om det er i form af profit, rente, leje, royalties, kapitalafkast eller andre former for afkast.

Referencer 

Marxisme
Kapitalen
Økonomi
Immaterielt arbejde

Immaterielt arbejde er et begreb der dækker alt det arbejde, der producerer det informationsmæssige eller kulturelle indhold af varerne. Informationsdelen henviser direkte til de forandringer der finder sted i arbejdsgangene i de store virksomheder i den industrielle og tertiære sektor, hvor de færdigheder der kommer i spil i det direkte arbejde i stigende grad involverer kybernetik og computerbehandling, såvel som både horisontel og vertikal kommunikation. Den kulturelle del af varen involverer en række aktiviteter der almindeligvis ikke anerkendes som "arbejde", mao. den slags aktiviteter der handler om at definere og fastsætte kulturelle og kunstneriske standarder, moder, smage, forbrugsnormer og, mere strategisk, den offentlige mening.

Se også 
 Antonio Negri

Noter 

Arbejdsmarkedet
Arbejdsliv
Filosofi
George Caffentzis

George Caffentzis er en politisk filosof og autonom marxist. Han stiftede Midnight Notes Collective og er stiftende medlem og koordinator af Committee for Academic Freedom in Africa (CAFA). Han er professor emeritus i filosofi ved University of Southern Maine.

Se også 
 Silvia Federici

Referencer 

Filosoffer fra USA
Marxistisk teori
Child Star (Glee)

"Child Star" er den niende episode af den sjette sæson af den amerikanske musikalske tv-serie Glee, og den 117. overordnede set. Episoden blev skrevet af Ned Martel, instrueret af Michael Hitchcock, og blev første gang sendt den 27. februar 2015 på Fox i USA.

Episoden handler om, at New Directions er hyret af en ung dreng til at performe til hans bar mitzvah fest, men han forårsager alle mulige problemer. I mellemtiden udvikler Mason McCarthy følelser for Jane Hayward, men løber ind ind i problemer med sin søster Madison McCarthy, og Roderick hjælper Spencer Porter til at begynde et nyt forhold.

Eksterne links
 

Episoder af Glee
Kygo

Kygo (Kyrre Gørvell-Dahll, født 11. september 1991 i Singapore) er en norsk DJ, som bl.a. producerer remixes. Kunstnernavnet Kygo kommer fra hans brugernavn på skoleplatformen Its Learning på Fana gymnasium. 

Han blev introduceret til musik af sin mor fordi hun tilmeldte ham til et klaverkursus uden at spørge ham. Han blev ved med at få klaverundervisning i mange år, indtil han selv begyndte at producere musik. Siden da har han haft succes med remixes af bl.a. Marvin Gayes "Sexual Healing", Ed Sheerans "I See Fire" og Seinabo Seys "Younger". Alle disse, samt flere andre numre, har millioner af afspilninger på Soundcloud. I 2014 skrev han under på en kontrakt for Sony Music og  1. december lancerede han sin første rigtige single, Firestone, med den australske vokalist Conrad.  Firestone har indtaget verden med storm med millioner af afspilninger på Spotify og Youtube samt adskillige top 10-placeringer i internationale iTunes, heriblandt Danmark.

Kygo har optrådt i Danmark flere gange. 18. december 2014 besøgte han Train i Århus samt Vega i København. Han spillede også på Roskilde Festival 2015 i Arena-teltet samt i Tivoli til The Voice den 12. september 2015. Kygo har også spillet på Smukfest torsdag den 4. august 2016. Derudover har den norske dj og producer Kygo har spillet i Royal Arena den 11. februar 2018 på hans "Kids in Love Tour", der strækkede sig over hele 15 koncerter rundt i hele Europa, fra 5. februar til 12. maj. I anledningen af Kygos andet album ‘Kids In Love’, der udkom den 3. november 2017. Det følger efter hans debutalbum ‘Cloud Nine’ fra 2016. Kygo har senest optrådt i Danmark d. 29. juni 2018 på den fynske festival Tinderbox.

Referencer

Eksterne henvisninger 

 
 

Dj's fra Norge
Elektroniske musikere
Personer fra Bergen
Har spillet på Roskilde Festival
Luftskib L 8

Luftskib L 8 (fabriksnr. LZ 33) var en M-klasse zeppeliner, som blev bygget på Luftschiffbau Zeppelin i Friedrichshafen og foretog sin første flyvning 17. december 1914. Det havarerede 5. marts 1915 i Belgien på sit 22. togt for den tyske Kaiserliche Marine.

Stationeret i Düsseldorf 
Luftskibet stationeredes i Düsseldorf og benyttedes til mest til rekognoscering ved Vestfronten.
Første kommandant var kaptajnløjtnant Meyer som i januar 1915 afløstes af kaptajnløjtnant Helmut Beelitz.

Ankomst 27. februar 1915 til Gontrode 
Sammen med hærens LZ 37 fra Zellik og LZ 38 fra Evere ved Bruxelles sendtes L 8 den 26. februar 1915 afsted på bombetogt vistnok mod London, men på grund af stærk modvind over Vestflandern måtte Beelitz vende om og L 8 ankom 27. februar 1915 til hærens nye hal i Gontrode i Østflandern.

Det mislykkede bombetogt 4./5. marts 1915 
Efter nogle dage i Gontrode fik Beelitz besked på at hæren selv skulle bruge sin hal og han fik luftskibet læsset med 70 brandbomber og lettede den 5. marts 1915 om eftermiddagen for at bombe Essex.

Beelitz havde svært ved at bestemme sin position, men brød gennem skydækket over Brugge og kl. 21 vest for Oostende.
Fra 300 meters højde affyredes fra luftskibet en signalraket, men det skulle man aldrig have gjort, for 5 km vest for Oostende ved Nieuwpoort begyndte ellers venligtsindede belgiere med maskingeværer og artilleri at gennemhulle luftskibet.
Beelitz måtte afbryde sin mission og besluttede at vende om mod Düsseldorf.

Imidlertid fik den forreste motor kølevandsproblemer og siden den bagerste port motor.
Omkring kl. 01 måtte Beelitz nødlande ved landsbyen Wommersom nær Tienen i Vlaams-Brabant øst for Bruxelles.

Roret og den bageste gondol fik fat i træerne og da stævnen ramte en række poppeltræer blev en del af besætningen slynget ud fra den forreste gondol.

Der har været meget modstridende oplysninger fremme om havariet, men ud af de 21 ombordværende døde formentlig kun en enkelt af sine kvæstelser, maskinist Friedrich Bense.

Kaptajnløjtnant Beelitz skal også have fået indre blødninger og hermed sluttede hans karriere som luftskibskommandant, men han fik siden arbejde ved Admiralitet.

Eksterne links 

 LZ 33 - luftschiff.de
 LZ33  - sebastianrusche.com
 Lz33 - L8  - p159.phpnet.org (fransk)
 LZ33(L8) - air-ship.info (kinesisk)
 05-Mar-1915 Zeppelin LZ.33 - Aviation Safety Network

Se også 

Zeppelinere
Ulykker med balloner og luftskibe
Munster (Örtze)

Munster er en kommune i Landkreis Heidekreis i den centrale del af den tyske delstat Niedersachsen, ca. idt mellem Hamburg og Hannover. Byen og kommunen har et areal på 193,42 km², og et indbyggertal på knap 15.150 mennesker (2013).

Geografi 
Munster ligger centralt på Lüneburger Heide ved floden Örtze mellem Soltau og Uelzen.

Munster er den største garnisonsby for den tyske hær. Det skyldes den mellem i 1890'erne og 1930'erne oprettede Truppenübungsplätze Munster-Nord und -Süd. På Truppenübungsplatz Munster-Nord ligger den forladte landsby Lopau.

Adgangsforbudet til området har medført at sjældne dyr kan leve der, og i 2011 påviste man i Munster-Nord den første ulv i Niedersachsen, og i 2013 fik et ulvepar syv hvalpe.

Nabokommuner 
Kommunen Bomlitz grænser til 4 bykommuner; mod sydvest til Walsrode, mod sydøst til Bad Fallingbostel, mod noredøst til Soltau og mod nordvest til Visselhövede.

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Harre

Harre er en lille landsby i Harre Sogn, Skive Kommune der bor cirka 200 indbyggere i byen nabobyerne er Hjerk og Roslev. Harre har en købmand og en kirke.

Byer i Skive Kommune
Trinidad (flertydig)

Trinidad er hovedøen i Trinidad og Tobago.

Trinidad kan også henvise til:

Geografi 
Antarktis
 Trinity Island

Belize
 Trinidad, Belize

Bolivia
 Trinidad, Bolivia, hovedstaden i departementet Beni

Colombia
 Trinidad, Casanare, Colombia
 Trinidad, Colombia, i departementet Guaviare, også kendt som Barranquilla

Cuba
 Trinidad, Cuba

Mexico
 La Trinidad Vista Hermosa, Oaxaca
 Trinidad Zaachila, Oaxaca

Paraguay
 Trinidad, Paraguay

Filippinerne
 La Trinidad
 Trinidad Bohol
 Doña Remedios Trinidad, Bulacan

USA
 Trinidad, Californien
 Trinidad, Colorado
 Trinidad, Texas
 Trinidad, Washington, D.C.
 Trinidad, Washington

Uruguay
 Trinidad, Uruguay

Personer 
 Félix Trinidad, en Puerto Ricansk bokser
 Diego Capel Trinidad, en spansk fodboldspiller
 Stanley Trinidad, fiktiv person
 Trinidad James, en amerikansk rapper født på Trinidad
Pegasus (flertydig)

Pegasus er i den græske mytologi en vinget hest, der er søn af Poseidon og Medusa.

Pegasus kan også henvise til:

 Pegasus (stjernebillede)
 Pegasus (springredskab)
 Pegasus (tegneserie)
 Pegasus Airlines
 Pegasusbroen
 Pegasus (spyware)
Crossover

Crossover har flere betydninger:

Fiktion 
 En Crossover (fiktion)
 Crossover (film fra 2006)

Musik 
 En Crossover (musik)
 Crossover thrash

Andet 
 en Crossover utility vehicle - CUV
 CrossOver (software)
Dear God (sang af Elton John)

"Dear God" er en sang af den britiske sanger Elton John med tekst af Gary Osborne. Sangen er det sidste spor fra albummet 21 at 33 (1980). Singlen nåede nummer 82 på den australske hitliste.

Ligesom mange tidligere sange af Elton John indeholdt denne sang kor fra medlemmer af The Beach Boys og Herman's Hermits.

Eksterne henvisninger 
Officiel tekst 

Elton John-sange
Singler fra 1980
Distribueret antennesystem

Et distribueret antennesystem (eng. distributed antenna system, forkortet DAS) er et netværk af rumligt separerede radioantennenoder forbundet til en fælles kilde via et transportmedium, som fomidler en trådløs service (fx trådløst datanet eller mobiltelefoni) indenfor et geografisk område eller struktur (fx bygning eller undergrundsbane). DAS-antenne signalstyrker er typisk ved eller under interferens signalstyrker og nodeinstallationerne er typisk små. Et distribueret antennesystem kan indsættes indendørs (et iDAS) eller udendørs (et oDAS).

Der kan laves teleudbyderuafhængige distribuerede antennesystemer beregnet til mobiltelefoni og mobildata, som er tilsluttet et basisstationshotel, så mange teleoperatører her kan tilslutte deres udstyr.

Teknisk
Som illustreret i øverste/første figur er idéen at opdele den sendte radiosender effekt/energi mellem adskillige radioantenner, separeret rumligt - der yder radiodækning over det samme område som én enkelt radioantenne, men med væsentligt lavere total sendeeffekt og forbedret radiodækningspålidelighed.

Idéen blev beskrevet i artiklen af Saleh et al. 
i 1987. Dette antennesystem (DAS) er blevet anvendt af adskillige serviceudbydere i mange områder i USA.  DAS bliver ofte anvendt i scenarier, hvor alternative teknologier er umulige grundet terræn eller fx grundet UHF- og SHF-radiobølge-uigennemsigtige bygninger - fx med energiruder, som dæmper UHF- og SHF-radiobølger meget.

DAS idéen bygger på at mindre energi tabes ved fx mur penetration og skyggetab - og fordi synsvidderadiobredelse betydeligt oftere er mulig med DAS, hvilket reducerer fading-dybderne og reducerer flervejsudbredelses forvrængning.

Et distribueret antennesystem kan implementeres ved at anvende passive splittere og antennekabler - eller aktive-repeater forstærkere kan isættes for at overkomme kabeltab. I systemer hvor forbetoninger anvendes, kan det være en fordel at introducere tidsforsinkelser mellem radioantennenoderne. Denne kunstige tidsforsinkelse i områder med overlappende radiodækning, hvilket giver kvalitetsforbedringer via tidsdiversitet.

Matematisk
Hvis et givent område dækkes af mange distribuerede antennenoder i stedet for én enkelt antennenode, så kan den totale udstrålede effekt blive reduceret med cirka en faktor N1–n/2 og effekten per antennenode bliver reduceret med en faktor Nn/2, hvor en simpel potenslov radiovejtabsmodellen med vejtabseksponenten n antages.

Så en god bieffekt ved at anvende et distribueret antennesystem er, at SAR sænkes drastisk, da fx mobiltelefonen også sender med lavere effekt, grundet den bedre radiodækning, hvilket er godt. Sending med lavere effekt gør også, at mobiltelefoners batteriers ladning holder længere.

Kilder/referencer

Se også
Makrodiversitet

Eksterne henvisninger

2013, aau.dk: A Study on the Radio Coverage in Underground Stations of the New Copenhagen Metro System 

Radioantenner
Datatransmission
Das (flertydig)

DAS eller das har flere betydninger:
 Das - lokum
 Das (månekrater)
 Das (efternavn) - almindeligt indisk efternavn. (fx Divya Das Andersen)
 Distribueret antennesystem (eng. distributed antenna system, DAS)
Strandkamille

Strandkamille (Tripleurospermum maritimum), ofte skrevet strand-kamille, er en to- eller flerårig plante i kurvblomst-familien. Den har stængler, der er opstigende eller nedliggende og er forveddede ved basis.

Beskrivelse 
Strandkamille er en 20-60 centimeter høj urt, der ligner lugtløs kamille, men de trådsmalle bladafsnit er afrundede eller spidse, ikke brodspidsede. Desuden er jordstænglen forveddet og planten er nedliggende eller opstigende. Blomsterkurven er 4-5 centimeter bred med gule skivekroner og 20-30 hvide, tungeformede randkroner. Kurvsvøbbladene har mørke hindekanter. Kurvbunden er marvfyldt. Frugten er uden fnok, men er lille og let og kan derfor spredes med vinden.

Udbredelse 
Arten er udbredt langs kysterne af Vest- og Nordeuropa, fra Spanien til Nordnorge.

I Danmark er strandkamille temmelig almindelig på strande, strandvolde og i klitter. Blomstringen sker i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Nimrud

Nimrud eller Nimrod er et ruinområde omkring 40 km syd for Mosul ved Tigris, hvor oldtidens Kalhu eller Kalah lå, som var en vigtig by i Assyrien. Byen var i en lang periode rigets hovedstad.

Nimrud blev grundlagt i det 13. århundrede før Kristus og blev hovedstad for Assyrien i det 9. århundrede under kong Assurnasirpal 2., og ødelagt i 612 f.Kr..

Navn 
Stedet har sandsynligvis fået det navn det nu er kendt under efter den bibelske Nimrod, der var den konge, som Abraham havde en række kampe med. Det fortælles, at Abraham trodsede Nimrod, da han påstod, at han var den mægtigste gud. Abraham gik ind for monoteisme.

Byen nævnes i Bibelen som Kalah. Under assyrisk tid kaldte man byen Kalasj/Kalhu. Hos Xenophon finder man navnet Larisa.

Det er uklart, hvonår ruinene fik navnet Nimrud. Den første skriftlige anvendelse af dette navn stammer fra Carsten Niebuhr som befandt sig i Mosul i 1760'erne. Navnet har dog formentlig været benyttet af araberne før det. Niebuhr besøgte ruinbyen i 1766.

Ødelæggelser i 2015 
Den islamiske bevægelse ISIS ødelagde i 2015 store dele af området under henvisning til, at det stred mod islamisk tradition.

Se også 
 Assyriske paladsrelieffer

Noter 

Assyrien
Skivekamille

Skivekamille (Matricaria discoidea), ofte skrevet skive-kamille, er en enårig plante i kurvblomst-familien. Blomsterkurven består kun af gulgrønne skivekroner. Planten har en aromatisk lugt.

Beskrivelse 
Skivekamille er en 10-25 centimeter høj, glat urt, der er grenet opefter og bærer 2-3 gange fjersnitdelte blade med trådsmalle afsnit. De blot 5 millimeter brede kurve har udelukkende rørformede, gulgrønne skivekroner, der er 4-tallige. Kurvbunden er mere eller mindre kegleformet og hul.

Udbredelse 
Arten er hjemmehørende i Østasien og den vestlige del af Nordamerika. Herfra bredte den sig fra midten af 1800-tallet østpå i Nordamerika og derfra via botaniske haver til Europa, hvorfra den hurtigt spredte sig yderligere. Den findes nu over store dele af Jorden.

I Danmark er skivekamille meget almindelig nær bebyggelse. Blomstringen sker i juli til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Firkløft-slægten

Firkløft-slægten (Cotula) er en slægt af planter, der består af omkring 62 arter, hvoraf en enkelt findes vildtvoksende i Danmark.

Arter 
Den danske art i slægten:
 Firkløft (Cotula coronopifolia)

Kilder og eksterne henvisninger 

 The Plant List (2013). Version 1.1 

Planteslægter
Kurvblomst-familien